Αντρέα Ροβέττα

Ο Αντρέα Ροβέττα (γεν. 1971, Μπρέσια) είναι Ιταλός σκηνοθέτης, συγγραφέας και δημιουργός ντοκιμαντέρ. Έχει δημιουργήσει προγράμματα και ντοκιμαντέρ για τη Rai (κρατικό κανάλι Ιταλική τηλεόρασης), το Arte, το Cosmote TV και το Amazon Prime Video, με θεματικές που επικεντρώνονται στον τόπο, τον πολιτισμό και τη συλλογική ιστορική μνήμη. 

 Βιογραφία 
Αφού αποφοίτησε από το τμήμα DAMS (Θεατρικές, Καλλιτεχνικές και Μουσικές Σπουδές) του Πανεπιστημίου της Μπολόνια, ξεκίνησε να εργάζεται στον κινηματογράφο σκηνοθετώντας αρκετές ταινίες μικρού μήκους, όπως οι La scarpa, A piedi nudi sul palco και L’amore è un giogo, με την τελευταία να προτείνεται για το βραβείο David di Donatello το 2009 καλύτερης ταινίας μικρού μήκους.

Το 2010 έκανε το ντεμπούτο του στη μυθοπλασία της τηλεόρασης ως σκηνοθέτης της σειράς La nuova squadra, η οποία προβλήθηκε από τη Rai 3. Από το 2015 εργάζεται ως σκηνοθέτης και τηλεοπτικός δημιουργός σε διάφορα προγράμματα της Rai, συμπεριλαμβανομένης της σειράς Italia da stimare.

 Ντοκιμαντέρ 
Το 2017 σκηνοθέτησε το Il fuoco della terra, ντοκιμαντέρ της Rai 1 με επίκεντρο τις κοινωνικές συνθήκες στο Castel Volturno, καθώς και το Mina legge Carlo Emilio Gadda, με αφήγηση της Mina και βασισμένο στο έργο Giornale di guerra e di prigionia.

Το 2018 δημιούργησε το Palermo Renaissance, συμπαραγωγή των Arte, Rai 1 και Rai Com, το οποίο εξερευνά την πολιτιστική αναγέννηση του Παλέρμο μετά τα χρόνια κυριαρχίας της μαφίας.

Το 2021 σκηνοθέτησε ντοκιμαντέρ για την έκθεση Άλντο Ρόσσι, ο Αρχιτέκτονας και οι Πόλεις, που πραγματοποιήθηκε στο Μουσείο MAXXI στη Ρώμη, σε συνεργασία με το Κέντρο Μεσογειακής Αρχιτεκτονικής στα Χανιά της Κρήτης.

Το 2024 παρουσίασε το ντοκιμαντέρ Το Κόσμημα ενός Αυτοκράτορα – Η Δημιουργία του Ξενοδοχείου Μπούλγκαρι στη Ρώμη (eng. An Emperor’s Jewel – The Making of the Bulgari Hotel Roma) στο Μουσείο της Αρα Πακίς στη Ρώμη. Η ταινία, που γυρίστηκε για δύο χρόνια σε διάφορα μέρη της Ιταλίας, με τη συμμετοχή της ηθοποιού Priyanka Chopra, αποτελεί έναν ύμνο στην ιταλική πολιτιστική κληρονομιά και διανέμεται σε πάνω από 130 χώρες μέσω του Amazon Prime Video.

 Ντοκιμαντέρ για την Ελλάδα 
Από το 2020 έχει αναπτύξει μια σειρά ντοκιμαντέρ αφιερωμένα στην Ελλάδα, τα οποία προβλήθηκαν στη Rai 3 και στο History Channel Greece:

 Οι Άνθρωποι των Σφακιών (2020), με φόντο την ορεινή περιοχή των Σφακίων στην Κρήτη
 Οι Άνθρωποι του Μεσσολογγίου (2023), γυρισμένο στη λιμνοθάλασσα του Μεσολογγίου, μιας πόλης ιστορικά συνδεδεμένης με την Ελληνική Επανάσταση
 Οι Άνθρωποι της Ικαρίας (2024), με επίκεντρο το νησί της Ικαρίας, γνωστό για τη μακροζωία και τον ιδιαίτερο τρόπο ζωής των κατοίκων του

Μέσα από αυτά τα έργα, παρουσιάζει μια αυθεντική πλευρά της Ελλάδας, πέρα από την τουριστική ματιά, με έμφαση στους ανθρώπους και τις προσωπικές τους ιστορίες, που λειτουργούν ως αφηγηματικό πρίσμα για την κατανόηση του τόπου.

 Φιλμογραφία 

 La scarpa - ταινία μικρού μήκους (2005)
 A piedi nudi sul palco - ταινία μικρού μήκους (2008)
 L'amore è un giogo - ταινία μικρού μήκους (2009)
 Il fuoco della terra - ντοκιμαντέρ (2017)
 Mina legge Carlo Emilio Gadda - ντοκιμαντέρ (2017)
 Palermo Renaissance - ντοκιμαντέρ (2018)
 Οι Άνθρωποι των Σφακιών - ντοκιμαντέρ (2020) 
 Οι Άνθρωποι του Μεσσολογγίου - ντοκιμαντέρ (2023)
 Οι Άνθρωποι της Ικαρίας - ντοκιμαντέρ (2024)
 An Emperor's Jewel - The making of the Bulgari Hotel Roma - ντοκιμαντέρ (2024)

 Παραπομπές